कुरुद मंडी में हर महीने लगेगी किसान पाठशाला, दी जाएंगी नई जानकारियां
ब्लाक मुख्यालय कुरूद की कृषि उपज मंडी में हर महीने किसान पाठशाला लगेगी जिसमें किसानों को खेती की उन्नत तकनीकों के साथ ही जैविक खेती, नए- नए अनुसंधान, समसामयिक जानकारियां प्रदान की जाएगी। इसके अलावा किसानों के समस्याओं का समाधान विशेषज्ञों द्वारा किया जाएगा। यह घोषणा कृषि मंत्री बृजमाेहन अग्रवाल ने यहां जारी किसान मेले के समापन अवसर पर कही।
खेल मेला मैदान कुरूद में जारी दो दिवसीय किसान मेले के समापन समारोह में वे मुख्य अतिथि के रूप में शामिल हुए। अध्यक्षता केबीनेट मंत्री अजय चंद्राकर ने की। श्री अग्रवाल ने अपने संबोधन के दौरान रासायनिक उर्वरक और पेस्टिसाइड्स के बेतहाशा उपयोग पर चिंता जाहिर करते हुए कहा कि अब इस पर रोक लगाने की जरूरत है। इसके लिए किसान जैविक खेती को अपनाएं। उन्होने कहा कि साल में एक बार चार महीने के लिए धान की फसल लेने के बजाए किसान फसल चक्र परिवर्तन को अपनाकर बारहों महीने खेती करें। उद्यानिकी फसले ले, सब्जी उगाएं, जैव विविधता को अपनाएं साथ ही मछली उत्पादन की ओर भी रूझान बढ़ाएं।
सम्मानित हुए उन्नत कृषक : मंत्री अजय चंद्राकर ने अध्यक्षीय संबोधन में कहा कि कृषि मंत्री श्री अग्रवाल ने कुरूद अंचल को कई सौगातें दी हैं। परखंदा की हेचरी इनमें से एक है। उन्होने किसानों के लिए संचालित राज्य सरकार की विभिन्न योजनाओं का उल्लेख कर इनका अधिक से अधिक लाभ उठाने की अपील किसानों से की।
धमतरी. मंच पर कृषि मंत्री अग्रवाल को हल भेंटकर उनका सम्मान किया गया।
hin_Deva hin_Deva hin_Deva hin_Deva hin_Deva